ઉત્તરાખંડમાં મોડી સાંજે ઉત્તરકાશી, ટિહરી, પૌડી અને બાલાકોટમાં વાદળો ફાટ્યાં છે. આઇટીબીપી સહિતની ટીમોને એલર્ટ પર રાખવામાં આવી છે. બચાવ દળની પાંચ ટીમોને ઉત્તરાખંડના વિવિધ વિસ્તારોમાં મોકલી દેવાયા છે. આંધી-તોફાનને કારણે યમુનાઘાટીમાં વીજળી ગુલ થઇ ગઇ છે. ઉત્તરાખંડમાં વાદળ ફાટ્યા બાદ નજીકમાં દિલ્હીમાં પણ મોસમે અચાનક પલટી મારી હતી. બપોર સુધી ૪૨ ડિગ્રી સેલ્સિયસ તાપમાનથી બળી રહેલી દિલ્હીમાં સાંજે ધૂળભરી આંધી શરૂ થઇ હતી.